stanford-oval/wikipedia huggingface dataset:
โตโยต้า คัมรี่
รหัส XV (Wide-body) > XV70 หรือ 8th Generation (พ.ศ. 2560 - 2567) > XV70 Minorchange (ปรับปรุงใหม่)

15 กรกฎาคม 2563 Toyota USA สหรัฐอเมริกา ซึ่งเป็นตลาดแรกที่เปิดตัวรถรุ่นนี้ ได้มีการเปิดตัว Camry Minorchange ออกมาเป็นที่เรียบร้อย หลังจากทำตลาดมาได้ 3 ปีแล้ว การปรับเปลี่ยนคราวนี้ เน้นหลักไปที่การปรับเพิ่ม และ อัพเกรดอุปกรณ์ – ระบบความปลอดภัย ส่วนงานดีไซน์ภายนอกนั้น มีการปรับเพียงเล็กน้อยเท่านั้น ต้องสังเกต ถึงจะแยกความแตกต่างได้
จากนั้นในเดือน พฤศจิกายน 2020 Toyota ยุโรป เปิดตัว Camry Minorchange ตามออกมา และ ตลาดญี่ปุ่น เปิดตัวในเดือน กุมภาพันธ์ 2021
ในวันที่ 3 พฤศจิกายน 2564 Toyota ประเทศไทย ได้เปิดตัว Camry Minorchange อย่างเป็นทางการ โดยเอารุ่นเครื่องยนต์เบนซิน 2.0 ลิตร ออกไปเป็นครั้งแรก และเริ่มต้นด้วยเครื่องยนต์ 2.5 ลิตร แทน พร้อมทั้งนี้ ยังเพิ่มสีตัวถังใหม่ คือสีเทาเงิน Metal Stream Metallic มาแทน สีน้ำตาล Phantom Brown – สีเงิน Silver Metallic และยังมีทางเลือกชุดแต่ง Modellista รอบคัน ของแท้จากญี่ปุ่น ให้เป็นทางเลือก โดยมีการปรับงานดีไซน์ภายนอก ภายในห้องโดยสาร เพื่อขยับตำแหน่งผลิตภัณฑ์ให้ดู Modern Sporty มากขึ้น รวมทั้งเพิ่มเติมอุปกรณ์อำนวยความสะดวกต่างๆ ตลอดจนอัพเกรดระบบความปลอดภัยขั้นสูงมาให้
โดยภายนอก ได้เปลี่ยนกระจังหน้าดีไซน์ใหม่ , ชุดไฟหน้าและไฟท้ายเป็นแบบ Full-LED ทุกรุ่นย่อย , ล้ออัลลอยลายใหม่ทูโทน ขนาด 18 นิ้ว พร้อมยาง 235/45 R18 (ยกเว้นรุ่น 2.5 Sport ที่มีล้ออัลลอยขนาด 17 นิ้วลายใหม่พร้อมยาง 215/55 R17) เปลี่ยน ยางอะไหล่ Full Size ใน 3 รุ่น เป็น Temporary Tire (ยางรถอะไหล่ชั่วคราว) ขนาด T155/70 D17 และระบบเปิดประตูอัจฉริยะ Smart Entry ฝั่งผู้โดยสารด้านหน้า
ส่วนภายในห้องโดยสาร ได้เปลี่ยนวัสดุตกแต่งแผงหน้าปัดด้านหน้า คอนโซลกลาง วัสดุตกแต่งพวงมาลัย และแผงควบคุมกระจกหน้าต่าง เป็นแบบใหม่ , เปลี่ยนหน้าจอกลางเป็นแบบ Floating type ขนาดใหญ่ขึ้น 8 นิ้ว ในรุ่น 2.5 Sport 2.5 Premium 2.5 HEV Premium และ 9 นิ้ว ในรุ่น 2.5 HEV Premium Luxury พร้อมรองรับการเชื่อมต่อ Apple CarPlay และ Android Auto, ติดตั้งกล้องมองภาพรอบทิศทาง 360 องศา Panoramic View Monitor (รุ่น 2.5 HEV Premium Luxury)
ในด้านระบบความปลอดภัย มีการอัพเกรดแพกเกจ Toyota Safety Sense TSS 2.0 เป็นเวอร์ชั่นล่าสุด โดยติดตั้งมาให้ในรุ่น 2.5 Premium, 2.5 HEV Premium และ 2.5 HEV Premium Luxury โดยได้เพิ่มฟังก์ชั่นตรวจจับคนเดินเท้า และคนขี่จักรยาน ในระบบความปลอดภัยก่อนการชน PCS , เพิ่มระบบช่วยควบคุมรถให้อยู่กลางเลน LTA , เพิ่มระบบเตือนการชนหน้าและหลัง พร้อมระบบช่วยเบรกอัตโนมัติขณะถอย ICS with RCTB และปรับการทำงานของระบบ DRCC เป็นแบบ All-Speed Range และลดความเร็วอัตโนมัติขณะเข้าโค้ง (Curve Speed Reduction) ระบบช่วยเตือนการชนด้านหน้าและหลัง พร้อมระบบช่วยเบรกอัตโนมัติขณะถอยรถ (Intelligent Clearance Sonar with Rear Cross Traffic Braking)
Toyota Camry Minorchange เวอร์ชั่นไทย จะมีให้เลือกด้วยกัน 2 เครื่องยนต์ 4 รุ่นย่อย
รุ่น 2.5 Sport ราคา 1,475,000 บาท (เพิ่มขึ้น 20,000 บาท จากรุ่น 2.0G)
รุ่น 2.5 Premium ราคา 1,599,000 บาท
รุ่น 2.5 HEV Premium ราคา 1,659,000 บาท (เพิ่มขึ้น 10,000 บาท จากรุ่น 2.5HV)
รุ่น 2.5 HEV Premium Luxury ราคา 1,809,000 บาท
หมายเหตุ : สีขาว Platinum White Pearl ต้องจ่ายเพิ่ม 10,000 บาท และสีดำ Burning Black Crystal จะมีเฉพาะรุ่น 2.5 HEV Premium Luxury เท่านั้น
รหัส XV (Wide-body) > XV70 หรือ 8th Generation (พ.ศ. 2560 - 2567) > XV70 Minorchange (ปรับปรุงใหม่) > Camry 60th Anniversary (รุ่นพิเศษฉลองครบรอบ 60 ปี)

Toyota Camry 60th Anniversary รุ่นพิเศษฉลองครบรอบ 60 ปีโตโยต้าประเทศไทย มาพร้อมการตกแต่งพิเศษด้วยโทนสีดำขาว และสไตล์ที่เป็นเอกลักษณ์ เป็นรุ่นพิเศษเพื่อขอบคุณลูกค้าที่ให้โตโยต้าเติบโต เคียงข้างสังคมไทยมาตลอดระยะเวลากว่า 60 ปี ผลิตจำนวนจำกัด 1,000 คัน (จำนวน 2 รุ่น) สีภายนอกขาวมุกหลังคาดำ เพิ่มความพิเศษด้วยการ Wrap ภายนอกด้วยฟิล์มลามิเนตคุณภาพระดับพรีเมียมสีเทา “Laminated Grey” ด้านข้างตกแต่งด้วยสัญลักษณ์รุ่น 60 ปี ปรับโฉมภายนอก และภายใน ให้มีเอกลักษณ์และทันสมัยยิ่งขึ้น เพิ่มรุ่นละ 25,000 บาท จากราคาเดิม
รุ่น 2.5 Premium "60th Anniversary" ราคา 1,624,000 บาท (500 คัน)
รุ่น 2.5 HEV Premium Luxury "60th Anniversary" ราคา 1,834,000 บาท (500 คัน)
ความพิเศษของ Camry 60th Anniversary รุ่นพิเศษฉลองครบรอบ 60 ปี มีดังนี้
กระจกมองข้างสีดำเงา
คิ้วกระจังหน้าโครเมียม
วัสดุตกแต่งไฟตัดหมอกโครเมียมรมดำ
คิ้วตกแต่งฝาท้ายสีดำเงา
ล้ออัลลอย ขนาด 18 นิ้ว สีเทา
สัญลักษณ์รุ่น 60 ปี บริเวณแก้มด้านข้าง
วัสดุหุ้มเบาะสีดำ ตกแต่งด้ายสีแดง พร้อมสัญลักษณ์รุ่น 60 ปี
แผงประตูด้านข้างตกแต่งด้ายสีแดง
ที่วางแขนด้านข้างตกแต่งด้ายสีแดง
กล่องเก็บของที่คอนโซลกลางตกแต่งด้ายสีแดง
กล่องกุญแจ พร้อม Certificate, Apple Air Tag และพวงกุญแจสำหรับรุ่นฉลองครบรอบ 60 ปี
สิทธิ์ลุ้นเป็นเจ้าของรถสปอร์ต Toyota GR 86 จำนวน 1 คัน (มีคนโชคดีได้รับไปแล้ว)
นอกจากนี้ ยังมี Camry 60th Anniversary ที่ Wrap สี Laminated Grey ด้วยฟิล์มลามิเนต มูลค่า 57,000 บาท จำหน่ายเพียงโชว์รูมละ 1 คันเท่านั้น
รหัส XV (Wide-body) > XV70 หรือ 8th Generation (พ.ศ. 2560 - 2567) > Toyota ประกาศปิดตำนานกว่า 43 ปี ยุติขายรถ Camry ในตลาดญี่ปุ่น

Toyota ประกาศปิดตำนานกว่า 43 ปี ยุติขายรถ Camry ในตลาดญี่ปุ่น หลังยอดขายปี 2022 ต่ำกว่า 6,000 คัน แต่ยังคงจำหน่ายในตลาดต่างประเทศต่อไป เพราะสหรัฐ จีน และเอเชียตะวันออกเฉียงใต้ยังคงนิยมรถรุ่นดังกล่าว
   บริษัท Toyota Motor ได้ประกาศเตรียมแผนยุติการจำหน่ายรถยนต์รุ่น Camry ในตลาดญี่ปุ่น หลังจากเปิดขายมากว่า 43 ปี ซึ่งได้แจ้งตัวแทนจำหน่ายในญี่ปุ่นแล้วว่าจะยุติการผลิต Camry สำหรับลูกค้าในประเทศภายในสิ้นปี 2023 นี้ แต่จะยังดำเนินการผลิตเพื่อการส่งออกจำหน่ายในต่างประเทศต่อไป การขายรถรุ่น Camry ในประเทศญี่ปุ่นจะสิ้นสุดลงเป็นระยะ และ Toyota ได้หยุดรับคำสั่งซื้อใหม่เกือบทั้งหมดแล้ว ซึ่งรถ Camry รุ่นใหม่ที่กำลังอยู่ระหว่างการพัฒนาจะจัดจำหน่ายเฉพาะในตลาดต่างประเทศเท่านั้น สำหรับเหตุผลในการประกาศยุติการจำหน่ายรถ Camry ในญี่ปุ่น มาจากยอดจำหน่ายที่น้อยกว่า 6,000 คันในปีที่แล้ว เนื่องจากขาดแคลนเซมิคอนดักเตอร์ในการผลิตรถรุ่นดังกล่าว อีกทั้งรถ SUV และรถ Mini Van ได้รับความนิยมมากขึ้นเพื่อทดแทนความต้องการรถเก๋งซีดาน ซึ่งในปี 2022 ที่ผ่านมานั้น ทาง Nissan Motor เอง ยังได้ยุติการผลิตรถรุ่น Fuga ขณะที่ Honda Motor ได้ยุติการผลิตรุ่น Legend เช่นกัน
   ทั้งนี้ รถเก๋งซีดานแบบ 4 ประตูส่วนใหญ่ของ Toyota เช่นรุ่น Corolla และ Camry จะผลิตในสหรัฐอเมริกา จีน และโรงงาน Tsutsumi ในจังหวัดไอจิ ประเทศญี่ปุ่น 
   โดยรถรุ่น Camry ถือเป็นรถยนต์เชิงกลยุทธ์ระดับโลกของ Toyota ซึ่งชื่อ Camry มาจากคำในภาษาญี่ปุ่นที่แปลว่า “มงกุฎ” ยอดจำหน่ายรถรุ่น Camry ในญี่ปุ่นนับตั้งแต่เปิดตัวในปี 1980 มีอยู่ราว 1.3 ล้านคัน ซึ่งราคารถซีดานที่จำหน่ายในญี่ปุ่นนั้นจะมีราคาระหว่าง 3.49-4.68 ล้านเยน หรือราว 26,400-35,450 เหรียญสหรัฐฯ
   ขณะเดียวกันรถรุ่นนี้ได้จำหน่ายไปยังกว่า 100 ประเทศ โดยมียอดซื้อสะสมมากกว่า 21 ล้านคันจนถึงสิ้นปี 2565 อ้างอิงจากข้อมูลของ MarkLines ผู้ให้บริการข้อมูลรถยนต์ของ Toyota อย่างไรก็ตาม Camry ได้รับความนิยมเป็นพิเศษในสหรัฐอเมริกา ซึ่งมียอดขายมากกว่า 13 ล้านคัน ผู้บริโภคชาวอเมริกันชื่นชอบ Camry ในด้านความน่าเชื่อถือ ความสะดวกในการใช้งาน และการตกแต่งภายในที่กว้างขวาง 
   Camry ได้รับการจัดอันดับให้เป็นรถยนต์นั่งที่มียอดขายสูงสุดในสหรัฐอเมริกาเป็นเวลา 15 ปีติดต่อกันจนถึงปี 2016 Camry เป็นที่รู้จักในฐานะรุ่นยอดนิยมเนื่องจากมีมูลค่าการขายต่อที่ค่อนข้างสูงในตลาดรถยนต์มือสอง
   ในประเทศจีนและเอเชียตะวันออกเฉียงใต้ Camry ถูกมองว่าเป็นรถยนต์ที่เปี่ยมไปด้วยแรงบันดาลใจสำหรับภาพลักษณ์ระดับไฮเอนด์
   อย่างไรก็ตาม แม้ว่ารถ Toyota รุ่น RAV4 จะคว้ายอดขายในสหรัฐอเมริกาแซงหน้า Camry ในปี 2017 เนื่องจากรถยนต์อเนกประสงค์แบบสปอร์ตได้รับความนิยมอย่างมากในช่วงไม่กี่ปีที่ผ่านมา แต่ Camry ยังคงมีความต้องการอย่างต่อเนื่อง เนื่องจากยอดขายรถซีดานทั่วโลกในปีที่แล้วมีจำนวนทั้งสิ้นประมาณ 600,000 คัน
รหัส XV (Wide-body) > Gallery

Camry Hybrid X โฉมญี่ปุ่น (pre-facelift, พ.ศ. 2560)
Camry Hybrid G โฉมญี่ปุ่น (pre-facelift, พ.ศ. 2560)
Camry Ascent (โฉมออสเตรเลีย)
Camry SX (โฉมออสเตรเลีย)
Camry SX (โฉมออสเตรเลีย)
Camry Hybrid พร้อมชุดแต่ง TRD body kit (pre-facelift, Japan)
Camry รถตำรวจ (ปรับโฉม, Taiwan)
ภายใน (ก่อนปรับโฉม)
Camry 2.5 HEV Premium (ปรับโฉม, Thailand)
ภายใน (หลังปรับโฉม)
Camry Hybrid (หลังปรับโฉม)
ไดฮัตสุ อัลติส (pre-facelift, Japan)
ไดฮัตสุ อัลติส (หลังปรับโฉม, Japan)
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน)

| XV80 |
| --- | --- |
Toyota Camry 2.0H SE (MXVH80; China)
ภาพรวม
เริ่มผลิตเมื่อ: ตุลาคม พ.ศ. 2566 – ปัจจุบัน (China) เมษายน พ.ศ. 2567 – ปัจจุบัน (US) ตุลาคม พ.ศ. 2567 – ปัจจุบัน (Thailand)
รุ่นปี: 2025
แหล่งผลิต: สหรัฐอเมริกา: Georgetown, Kentucky (TMMK) จีน: Nansha, Guangzhou (GAC Toyota) ญี่ปุ่น: Toyota, Aichi (Tstutsumi Plant; เฉพาะส่งออก) ประเทศไทย: Chachoengsao (TMT; เริ่มผลิต ตุลาคม 2567)
ตัวถังและช่วงล่าง
ประเภท: Mid-size car
รูปแบบตัวถัง: 4-door sedan
โครงสร้าง: Front-engine, front-wheel-drive Front-engine, four-wheel-drive
แพลตฟอร์ม: TNGA: GA-K
ระบบส่งกำลัง
เครื่องยนต์: Gasoline: 2.0 L M20C-FKS I4 (จีน, MXVA80) 2.5 L A25A-FKS I4 (ซาอุดิอาระเบีย, AXVA80) Gasoline hybrid: 2.0 L M20F-FXS I4 (China, MXVH80) 2.5 L A25A-FXS I4 (AXVH80) 2.5 L A25D-FXS I4 (China, AXVH80)
กำลัง: 127 kW (170 hp; 173 PS) 145 kW (194 hp; 197 PS) 168 kW (225 hp; 228 PS) (A25A-FXS; front-wheel drive models)  173 kW (232 hp; 235 PS) (A25A-FXS; all-wheel drive models)
ระบบเกียร์: eCVT
ระบบขับเคลื่อนรถไฮบริด: Power-split
มิติ
ระยะฐานล้อ: 2,825 mm (111.2 in)
ความยาว: 4,885–4,920 mm (192.3–193.7 in)
ความกว้าง: 1,840 mm (72.4 in)
ความสูง: 1,455 mm (57.3 in)
ระยะเหตุการณ์
รุ่นก่อนหน้า: Toyota Camry (XV70)
Toyota Camry โมเดลเชนจ์ใหม่ เป็นเจเนเรชั่นที่ 9 รหัสตัวถัง XV80 มีหน้าตาและการออกแบบใหม่หมดจรดทั้งคัน โดยยังคงพื้นฐานเดิม กับเครื่องไฮบริด 2.5 ลิตร คาดมาขายไทยปลายปี 2567 รุ่นเปลี่ยนโฉมนี้ นับเป็นรุ่นที่ 9 รหัสตัวถัง XV80 ถึงจะมีตัวเลขรหัสเพิ่มเป็นเจเนเรชั่นใหม่ แต่ยังคงพื้นฐานวิศวกรรม TNGA-K แบบเดิม นำมาครอบตัวถังทรงใหม่หมด ทำให้รูปทรงโดยรวมยังคงเป็นซีดานสัดส่วนแบบ 3 กล่อง ผสมธีมการออกแบบใหม่ที่ปรับเปลี่ยนให้ดูเพรียวบางขึ้น ในสหรัฐพร้อมขายแล้วในวันที่ 14 พฤศจิกายน 2566 ส่วนประเทศไทยนั้น คาดว่าจะมาเร็วในปี 2024 เช่นกัน แต่เป็นช่วงปลายปีหน้า ซึ่งเป็นเวลาครบอายุการตลาดในไทยพอดี
2025 Toyota Camry Hybrid LE (AXVH80; เวอร์ชั่นสหรัฐฯ)
Rear view
Interior
Toyota Camry 2.0H LE (MXVH80; เวอร์ชั่นจีน)
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน) > การตลาด > สหรัฐ

วันที่ 15 พฤศจิกายน 2566 โตโยต้า เปิดตัว โตโยต้า คัมรี ใหม่ (All NEW Toyota Camry) ครั้งแรกของโลกที่ สหรัฐ โดยครั้งนี้มีการปรับเปลี่ยนโฉมหน้าการออกแบบใหม่ทั้งหมดและการเพิ่มระบบขับเคลื่อน 4 ล้อ (E-Four AWD) มาใส่ไว้ในรถยนต์รุ่นดังกล่าวเป็นครั้งแรก
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน) > การตลาด > ประเทศจีน

All NEW Toyota Camry เวอร์ชั่นจีน เผยโฉมเป็นที่เรียบร้อยแล้วที่งาน Auto Guangzhou 2023 มาพร้อมงานดีไซน์ด้านหน้า และภายในห้องโดยสารบางจุด ที่มีความแตกต่างจากเวอร์ชั่นสหรัฐฯ
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน) > การตลาด > ทวีปยุโรป

All-NEW TOYOTA CAMRY เจนที่ 9 ใหม่ เปิดตัวในยุโรป และ ในประเทศโปแลนด์ พร้อมตัวเลือกระบบไฮบริด 2.5 ลิตรเท่านั้น ราคาจำหน่าย 185,900 – 225,900 zloty หรือประมาณ 1.71 – 2.08 ล้านบาท
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน) > การตลาด > ประเทศไต้หวัน

วันที่ 4 กรกฏาคม 2567 TOYOTA ไต้หวันประกาศราคาจำหน่าย TOYOTA CAMRY เจนที่ 9 รุ่น 2.0L ราคา 985,000 – 1,109,000 ดอลลาร์ไต้หวัน 1.12 – 1.24 ล้านบาท และ 2.5 ไฮบริด 1.12 – 1.25 ล้านดอลลาร์ไต้หวัน หรือประมาณ 1.25 – 1.40 ล้านบาท
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน) > การตลาด > ประเทศซาอุดิอาระเบีย

All-NEW TOYOTA CAMRY เจนที่ 9 เปิดตัวอย่างเป็นทางการในซาอุดิอาระเบีย จำหน่าย 2 เครื่องยนต์ได้แก่ ราคาจำหน่ายรุ่น 2.5L A25A-FKS มี 3 รุ่น คือ E, LE และ GRANDE 105,340 – 140,990 SAR หรือประมาณ 985,000 – 1,317,000 บาท รุ่นไฮบริด 2.5L A25A-FXS HEV มี 4 รุ่น คือ E, E PLUS, LE และ LUMIERE 106,605 -149,500 SAR หรือประมาณ 996,000 – 1,397,000 บาท
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน) > การตลาด > ประเทศสหรัฐอาหรับเอมิเรตส์

All-NEW TOYOTA CAMRY เจนที่ 9 เปิดตัวอย่างเป็นทางการในสหรัฐอาหรับเอมิเรตส์ พร้อมตัวเลือกระบบไฮบริด 2.5 ลิตร A25A-FXS HEV เท่านั้น มี 2 รุ่น ราคาจำหน่าย 123,900 AED ในรุ่น XLE และ 139,900 AED ในรุ่น GLE
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน) > การตลาด > ประเทศสิงค์โปร์

All-new Toyota CAMRY 2025 ใหม่ ถูกเปิดตัวอย่างเป็นทางการครั้งแรกในภูมิภาคอาเซียนที่ประเทศสิงคโปร์ มีเฉพาะขุมพลังไฮบริด 2.5 ลิตร กำลังสูงสุด 228 แรงม้า All-new Toyota CAMRY 2025 รหัสตัวถัง XV80 เวอร์ชันสิงคโปร์มีให้เลือกเพียง 1 รุ่นย่อยเท่านั้น คือ HEV Elegance ติดตั้งเครื่องยนต์ไฮบริดรหัส A25A-FXS แบบ 4 สูบ ความจุ 2.5 ลิตร ทำงานคู่กับมอเตอร์ไฟฟ้า 1 ตัว ให้กำลังรวมสูงสุด 227 แรงม้า ส่งกำลังไปยังล้อคู่หน้าด้วยเกียร์อัตโนมัติ E-CVT ส่วนราคาจำหน่ายของ All-new Toyota CAMRY 2025 ที่สิงคโปร์ก็น่าจะทำเอาหลายคนอึ้งไม่น้อย เพราะตั้งราคาจำหน่ายไว้ที่ 246,388 ดอลลาร์สิงคโปร์ หรือประมาณ 6,450,000 บาท ซึ่งเป็นราคาไม่รวม COE (Certificate of Entitlement) หรือสิทธิ์ครอบครองรถยนต์ ซึ่งประมูลกันในราคาหลายล้านบาทเช่นเดียวกัน
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน) > การตลาด > ออสเตรเลีย

NEW Toyota Camry เวอร์ชั่นออสเตรเลีย เตรียมเปิดตัวในวันที่ 17 กันยายน พ.ศ. 2567 คาดว่าจะมีให้เลือก 3 รุ่นย่อย โดยเป็นขุมพลัง HEV Hybrid เท่านั้น
Ascent
Ascent Sport
SL
เปิดขาย 903,000 บาทในออสเตรเลีย TOYOTA CAMRY ใหม่ 2.5L ไฮบริด FWD 25 กม./ลิตร
รหัส XV (Wide-body) > XV80 หรือ 9th Generation (พ.ศ. 2566 - ปัจจุบัน) > การตลาด > ประเทศอินเดีย

วันที่ 11 ธันวาคม Toyota Camry เปิดตัวในประเทศอินเดีย มีให้เลือกเพียง 1 รุ่นย่อยเท่านั้น คือ HEV Elegance ติดตั้งเครื่องยนต์ไฮบริดรหัส A25A-FXS แบบ 4 สูบ ความจุ 2.5 ลิตร ทำงานคู่กับมอเตอร์ไฟฟ้า 1 ตัว ให้กำลังรวมสูงสุด 227 แรงม้า ส่งกำลังไปยังล้อคู่หน้าด้วยเกียร์อัตโนมัติ E-CVT ส่วนราคาจำหน่ายของ All-new Toyota CAMRY 2025 อยู่ที่ 4,800,000 รูปีอินเดีย หรือประมาณ 1,910,000 บาท
ดูเพิ่ม

ข้อมูล โตโยต้า คัมรี่ โฉมที่ 7 รุ่น 2.4 Hybrid โดย โตโยต้า มอเตอร์ ประเทศไทย จำกัด
ข้อมูล โตโยต้า คัมรี่ โฉมที่ 7 รุ่น 2.0E ,2.0G ,2.4G โดย โตโยต้า มอเตอร์ ประเทศไทย จำกัด
ข้อมูล โตโยต้า คัมรี่ โฉมที่ 7 รุ่น 3.5Q โดย โตโยต้า มอเตอร์ ประเทศไทย จำกัด
ทดลองขับ คัมรี่ โฉมที่ 7 รุ่น 3.5Q โดย Caronline.net เก็บถาวร 2009-06-02 ที่ เวย์แบ็กแมชชีน
ทดลองขับ คัมรี่ โฉมที่ 7 รุ่น 2.4 Hybrid โดยคุณ J!MMY แห่ง http://www.headlightmag.com เก็บถาวร 2010-12-09 ที่ เวย์แบ็กแมชชีน
| ด ค กโตโยต้า มอเตอร์ คอร์ปอเรชัน |
| --- | --- |
ชื่อการค้า:  โตโยต้า  เล็กซัส  ไซออน  ไดฮัตสุ  ฮีโน่ 
รถที่ผลิตในปัจจุบัน:  86  4Runner  Allion  Alphard  Avalon  Avanza  Avensis  Aygo  bZ4X  Belta  Blade  Brevis  คัมรี่  Camry Hybrid  C-HR  Camry Solara  เซ็นทูรี  Coaster  โคโรลล่า  คราวน์  Dyna  FJ Cruiser  ฟอร์จูนเนอร์  Harrier  Harrier Hybrid  Hiace  Highlander  Highlander Hybrid  ไฮลักซ์  Hilux Surf  Hilux SW4  Innova  Ipsum  Isis  ist  JPN Taxi  Kijang  Kluger  Land Cruiser  LandCruiser 70 Series  Land Cruiser Prado  Liteace  Matrix  Noah  Passo  Porte  Premio  Previa  พริอุส  Probox  Qualis  QuickDelivery (クイックデリバリー)  Ractis  Raum  RAV4  RegiusAce (レジアスエース)  Revo  Rush  Sequoia  Sienna  Sienta / เซียนต้า  Succeed  Supra  Tacoma  Tarago  TownAce  ToyoAce (トヨエース)  Tundra  Venza  วีออส  Voxy (ヴォクシー)  ยาริส 
รถที่เลิกผลิต:  2000GT   AA  Allex  Aurion  Auris  Altezza  Aristo  bB  Caldina  Cami  Carina  Cavalier  เซลิก้า  Celica Supra  Celica XX  Comfort  Celsior  Chaser  Classic  Corolla Levin (AE86)  โคโรน่า  Cressida  Cresta (クレスタ)  คราวน์ คอมฟอร์ท  Cynos  FA/DA  DA115  Duet (デュエット)  Echo  Estima  FJ40  Fun Cargo  Granvia  Lexcen  Mark II  Mark II Blit (マークIIブリット)  Mark X  Mark X Zio (マークXジオ)  Mega Cruiser  MR2  MR-S  Opa (オーパ)  Origin  Paseo  Picnic  Platz  Progrés  Pronard  Publica  Regius (レジアス)  Reiz  Scepter  Sports 800  SA  Sera  Soarer  Space Cruiser  Sprinter Trueno (AE86)  Starlet  Stout  T100  Tamaraw  เทอร์เซล (โซลูน่า)  Van  Vanguard  Verossa  Vista  Voltz  WiLL  WISH  Windom 
รถต้นแบบ:  A-BAT  Alessandro Volta  bZ4X Concept  CS&S  Camry TS-01  C-HR concept  Crown Convertible  eCom  GTV  F3R  FINE-N  FINE-S  FT-1  FT-86  FT-CH  FT-EV  FT-HS  FT-SX  FTX  i-swing  iQ  i-unit  JPN Taxi Concept  Motor Triathlon Race Car  NLSV  PM  Pod  RSC  Sportivo Coupe  Sports 800 Gas Turbine Hybrid  Street Affair  X-Runner 
 Engines  Transmissions  en:Hybrid Synergy Drive  en:Toyota Racing Development (หมายเหตุ: ลิงก์สีฟ้าเชื่อมโยงไปยังวิกิพีเดียภาษาอื่น ๆ) 
โตโยต้า เซลิก้า คัมรี่
โตโยต้า คัมรี่ V10
โตโยต้า คัมรี่ V20
โตโยต้า คัมรี่ V30
โตโยต้า คัมรี่ V40
โตโยต้า คัมรี่ XV10
โตโยต้า คัมรี่ XV20
โตโยต้า คัมรี่ XV30
โตโยต้า คัมรี่ XV40
โตโยต้า คัมรี่ XV40 รุ่นปรับโฉม ด้านหน้า
โตโยต้า คัมรี่ XV40 รุ่นปรับโฉม ด้านหลัง
โตโยต้า คัมรี่ ไฮบริด XV40 รุ่นปรับโฉม ด้านหน้า
โตโยต้า คัมรี่ ไฮบริด XV40 รุ่นปรับโฉม ด้านหลัง
โตโยต้า คัมรี่ XV50 ด้านหน้า
โตโยต้า คัมรี่ XV50 ด้านหลัง
โตโยต้า คัมรี่ XV50 รุ่นปรับโฉม ด้านหน้า
โตโยต้า คัมรี่ XV50 รุ่นปรับโฉม ด้านหลัง
โตโยต้า คัมรี่ เวอร์ชั่นอเมริกาเหนือและออสเตรเลีย (เรียกว่ารุ่น Esport ในประเทศไทย)
เพื่อน(ไม่)

| เพื่อน(ไม่)สนิท |
| --- | --- |
ใบปิดภาพยนตร์
กำกับ: อัตตา เหมวดี
เขียนบท: อัตตา เหมวดี
อำนวยการสร้าง: วรรณฤดี พงษ์สิทธิศักดิ์   นัฐวุฒิ พูนพิริยะ
นักแสดงนำ: อันโทนี่ บุยเซอเรท์ พิสิฐพล เอกพงศ์พิสิฐ ธิติยา จิระพรศิลป์ ธนกร ติยานนท์ ณัฐทิชา จันทรวารีเลขา
ตัดต่อ: ชลสิทธิ์ อุปนิกขิต
บริษัทผู้สร้าง: เฮาส์ตัน ฟิล์ม แบงค็อก 
ผู้จัดจำหน่าย: จีดีเอช ห้าห้าเก้า
วันฉาย: 26 ตุลาคม 2566 (2566-10-26)
ความยาว: 123 นาที
ประเทศ: ไทย
ภาษา: ไทย
เพื่อน(ไม่)สนิท (อังกฤษ: Not Friends) เป็นภาพยนตร์ไทยแนวตลกดราม่าเล่าเกี่ยวกับเรื่องราวของวัยรุ่น ความฝัน และหนังสั้น สร้างโดย เฮาส์ตันฟิล์มแบงค็อก จัดจำหน่ายโดย จีดีเอช ห้าห้าเก้า กำกับภาพยนตร์โดย อัตตา เหมวดี อำนวยการสร้างโดยวรรณฤดี พงษ์สิทธิศักดิ์ และนัฐวุฒิ พูนพิริยะ จากภาพยนตร์ฉลาดเกมส์โกง นำแสดงโดย อันโทนี่ บุยเซอเรท์, พิสิฐพล เอกพงศ์พิสิฐ, ธิติยา จิระพรศิลป์, ธนกร ติยานนท์ และ ณัฐทิชา จันทรวารีเลขา กำหนดฉายวันที่ 26 ตุลาคม พ.ศ. 2566
เพื่อน(ไม่)สนิทยังได้รับเลือกจากสมาพันธ์สมาคมภาพยนตร์แห่งชาติเป็นตัวแทนภาพยนตร์ไทยเข้าชิงรางวัลออสการ์ ครั้งที่ 96 ในสาขาภาพยนตร์ต่างประเทศยอดเยี่ยม ซึ่งจะมีขึ้นในปี พ.ศ. 2567 ณ นครลอสแอนเจลิส ประเทศสหรัฐอเมริกา
เรื่องย่อ

เป้ เด็ก ม.6 ที่กำลังถูกพ่อกดดันในการสอบเข้ามหาวิทยาลัย ได้รู้ข่าวการรับนักศึกษาเข้าเรียนโดยการทำหนังสั้นส่งประกวด เขาจึงเกิดไอเดียในการนำเรื่องของ โจ เพื่อน(ไม่)สนิทที่นั่งโต๊ะติดกัน แต่ดันโชคร้ายเสียชีวิตจากอุบัติเหตุ มาทำเป็นหนังสั้นด้วยความเชื่อที่ว่า "ทำหนังเกี่ยวกับคนที่จากไป ยังไงแม่งก็ซึ้ง" แต่เรื่องก็ไม่ง่ายอย่างที่คิด เพราะเป้ไม่มีความรู้เกี่ยวกับการทำหนังเลย แถมยังเจออุปสรรคจาก โบเก้ เพื่อนสนิทตัวจริงของโจ ที่โชว์สปิริตเสนอตัว ขอมาช่วยทำหนังสั้นเรื่องนี้แบบที่เป้ไม่รู้ว่าจะปฏิเสธยังไงดี ภารกิจในการทำหนังสั้นที่มีอนาคตของเป้เป็นเดิมพันจึงเริ่มต้นขึ้น โดยได้รับความช่วยเหลือจากคณะเด็กเนิร์ดหนังประจำห้องโสต ท่ามกลางการรับรู้ของคนทั้งโรงเรียนและแรงกดดันจากครอบครัวของโจ ที่เฝ้ารอชมผลงานหนังสั้นสุดประทับใจของคนที่จากไป แต่ในเวลาเดียวกัน การถ่ายหนังสั้นให้เพื่อนไม่สนิทของเป้ครั้งนี้ กลับทำให้เขาได้ค้นพบ ความลับ อะไรบางอย่างที่โจซ่อนเอาไว้ ซึ่งอาจจะกระทบต่อความทรงจำ และก้อนความสัมพันธ์ที่อยู่ในใจ ซึ่งพวกเขาเคยมีให้เพื่อนคนสำคัญคนนี้ไปตลอดกาล
นักแสดง

รายชื่อนักแสดงนำ
อันโทนี่ บุยเซอเรท์ รับบท เป้
พิสิฐพล เอกพงศ์พิสิฐ รับบท โจ
ธิติยา จิระพรศิลป์ รับบท โบเก้
ธนกร ติยานนท์ รับบท ปิง
ณัฐทิชา จันทรวารีเลขา รับบท หลิว
อิงครัต ดำรงค์ศักดิ์กุล รับบท โอม
ปราโมทย์ แสงศร รับบท พ่อเป้
นฤมล พงษ์สุภาพ รับบท แม่โอม
ดวงใจ หิรัญศรี รับบท แม่โจ
กิตติพงศ์ ทุมวิภาต รับบท ผู้อำนวยการโรงเรียนมัธยมปัญญาสุภาพ
เพลงประกอบ

เพลง "เพื่อน(ไม่)สนิท" โดย กรณิศ เล้าสุบินประเสริฐ, วชิรากร รักษาสุวรรณ , ณัฐเอก ทอนสูงเนิน , ฐาปนา จงกลรัตนาภรณ์ , พิมพ์มาดา ใจสักเสริญ และ ธันวา เกตุสุวรรณ
เพลง "เพลงของเพื่อน" โดย เรโทรสเปกต์
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์

สำหรับความหมายอื่น ดูที่ กัลยาณิวัฒนา
| สมเด็จพระเจ้าพี่นางเธอ เจ้าฟ้ากัลยาณิวัฒนา |
| --- | --- |
เจ้าฟ้าชั้นโท กรมหลวงนราธิวาสราชนครินทร์

ประสูติ: 6 พฤษภาคม พ.ศ. 2466 ลอนดอน สหราชอาณาจักร
สิ้นพระชนม์: 2 มกราคม พ.ศ. 2551 (84 ปี) โรงพยาบาลศิริราช กรุงเทพมหานคร ประเทศไทย
พระราชทานเพลิง: 15 พฤศจิกายน พ.ศ. 2551 พระเมรุ ท้องสนามหลวง
พระสวามี: อร่าม รัตนกุล เสรีเริงฤทธิ์ (2487–2493) พระวรวงศ์เธอ พระองค์เจ้าวรานนท์ธวัช  (2512–2533) 
พระบุตร: ทัศนาวลัย ศรสงคราม
ราชสกุล: มหิดล
ราชวงศ์: จักรี
พระบิดา: สมเด็จพระมหิตลาธิเบศร อดุลยเดชวิกรม พระบรมราชชนก
พระมารดา: สมเด็จพระศรีนครินทราบรมราชชนนี
ศาสนา: พุทธ
ลายพระอภิไธย: 
ศาสตราจารย์ (พิเศษ) พลเอกหญิง พลเรือเอกหญิง พลอากาศเอกหญิง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (6 พฤษภาคม พ.ศ. 2466 – 2 มกราคม พ.ศ. 2551) เป็นพระราชธิดาพระองค์แรกในสมเด็จพระมหิตลาธิเบศร อดุลยเดชวิกรม พระบรมราชชนก กับสมเด็จพระศรีนครินทราบรมราชชนนี เป็นพระโสทรเชษฐภคินีในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเป็นพระปิตุจฉาในพระบาทสมเด็จพระวชิรเกล้าเจ้าอยู่หัว
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ได้ทรงบำเพ็ญพระกรณียกิจมากมายแก่ประเทศชาติ เพื่อแบ่งเบาพระราชภาระของพระบาทสมเด็จพระบรมชนกาธิเบศร  มหาภูมิพลอดุลยเดชมหาราช  บรมนาถบพิตร และ สมเด็จพระศรีนครินทราบรมราชชนนี มีโครงการในพระอุปถัมภ์หลายร้อยโครงการ ทั้งด้านการศึกษา การสังคมสงเคราะห์ การแพทย์และการสาธารณสุข การต่างประเทศ การศาสนา และอื่น ๆ กับทั้งยังมีพระปรีชาสามารถด้านการเขียน ด้านการกีฬา และด้านการถ่ายภาพ
พระองค์มีพระอาการผิดปกติเกี่ยวกับพระนาภี และได้เข้าประทับรักษาพระอาการประชวร ณ อาคารเฉลิมพระเกียรติ โรงพยาบาลศิริราช จนกระทั่งวันพุธที่ 2 มกราคม พ.ศ. 2551 พระอาการประชวรได้ทรุดลงตามลำดับ และสิ้นพระชนม์เมื่อเวลา 02:54 นาฬิกา สิริพระชันษา 84 ปี
พระประวัติ > พระประสูติกาล

สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ประสูติเมื่อวันอาทิตย์ แรม 7 ค่ำ เดือน 6 ปีกุน เบญจศก จ.ศ. 1285 ตรงกับวันที่ 6 พฤษภาคม พ.ศ. 2466 ณ กรุงลอนดอน สหราชอาณาจักร เป็นพระราชธิดาพระองค์แรกในสมเด็จพระมหิตลาธิเบศร อดุลยเดชวิกรม พระบรมราชชนกและสมเด็จพระศรีนครินทราบรมราชชนนี พระนามแรกประสูติตามที่โรงพยาบาลตั้งถวายคือ เมย์ สงขลา (อังกฤษ: May Songkla) ซึ่งเป็นเดือนที่พระองค์ประสูติ ต่อมาเมื่อความทราบฝ่าละอองธุลีพระบาทพระบาทสมเด็จพระมงกุฎเกล้าเจ้าอยู่หัว จึงได้ทรงพระกรุณาโปรดเกล้าฯ พระราชทานพระนามว่า หม่อมเจ้ากัลยาณิวัฒนา (คำว่า "วัฒนา" ในพระนาม ทรงตั้งตามพระนามาภิไธยของสมเด็จพระศรีสวรินทิราบรมราชเทวี พระพันวัสสาอัยยิกาเจ้า หลังจากนั้นต่อมา พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าโปรดกระหม่อม ให้สถาปนาขึ้นเป็น พระวรวงศ์เธอ พระองค์เจ้ากัลยาณิวัฒนา
สมเด็จพระศรีนครินทราบรมราชชนนี ทรงออกพระนามเรียกสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เป็นการลำลองว่า บี๋
พระประวัติ > ขณะทรงพระเยาว์

หลังจากประสูติได้ไม่นาน สมเด็จพระบรมราชชนก ทรงย้ายจากลอนดอนไปประทับที่เมืองเซาท์บอนซึ่งอยู่ทางตะวันออกของอังกฤษ จากนั้นเสด็จไปยังเมืองบอสคัม อยู่ติดชายฝั่งด้านทิศใต้ของอังกฤษ ต่อมาเมื่อพระชันษาได้ 6 เดือน สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ จึงตามเสด็จฯ สมเด็จพระบรมราชชนกและสมเด็จพระบรมราชชนนี กลับประเทศไทย
วันที่ 1 กรกฎาคม พ.ศ. 2468 สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ได้ตามเสด็จฯ สมเด็จพระบรมราชชนกและสมเด็จพระบรมราชนนีไปประทับที่ประเทศเยอรมนี ช่วงเวลานั้นเองที่พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้เสด็จพระราชสมภพ ณ เมืองไฮเดลเบิร์ก
สมเด็จพระบรมราชชนก เสด็จกลับประเทศอีกครั้งเมื่อ พ.ศ. 2469 เพื่อร่วมงานพระราชพิธีพระบรมศพ พระบาทสมเด็จพระมงกุฎเกล้าเจ้าอยู่หัว และประทับอยู่ร่วมในงานพระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว ช่วงเวลานั้น ดร.ฟรานซิส บี แซร์ ชาวอเมริกันผู้เป็นอดีตที่ปรึกษากระทรวงการต่างประเทศ เล่าถวายสมเด็จพระบรมราชชนก ว่าที่เมืองโลซาน ประเทศสวิตเซอร์แลนด์ มีสถานที่รับเลี้ยงเด็กชื่อ ชองโซเลย (Champ Soleil) มีเจ้าของเป็นแพทย์ ดูแลเด็กอย่างถูกหลักอนามัย สมเด็จพระบรมราชชนนีจึงนำพระธิดาและพระโอรสไปฝากให้อยู่ในสถานรับเลี้ยงเด็กเป็นเวลาหลายเดือน ทำให้ทรงเริ่มรับสั่งภาษาฝรั่งเศสได้